
DISSERTATIO  MEDICA 


QUAEDAM 

DE 


CEREBRI  CONCUSSIONE 

MALISQUE  INDE  ORIUNDIS, 

COMPLECTENS, 


Mala,  diversi  admodum  generis,  quae  ex  vi 
capiti  illata,  vel  statim  sese  produnt,  vel  de¬ 
mum  remotius  superveniunt,  summam  medici 
attentionem  merito  sibi  vindicant. 

Sive  effectus  subitos  spectemus  quibus 
mentis  facultates  imminuunt  aut  prorsus  de¬ 
lent,  sensum,  motum,  etiam  aliquando  vitam 
penitus  extinguunt,  conatus  peritos,  promp¬ 
tos  Chirurgi,  quo  symptomata  instantia  sub¬ 
levetur,  et  morbis  venientibus  occurratur. 

postulant ;  etiam  mutatio  encephali  ipsius  vel 
ossium  cranii,  paralysis,  fatuitas,  vel  mania 
aliquando  sequentes  attentionem  medici  sibi 
maximam  haud  minus  exigunt. 

Medici  tamen  auxilium  encephali  laesioni¬ 
bus  vi  ab  externa  illatis  raro  petendum,  nihil¬ 
ominus  oportet  eum  ad  eos  haud  leviter  ad¬ 
vertere,  quo  melius  morbos  inde  orituros 
tractare  possit. 

Quamvis  genus  humanum  olim  numero¬ 
sissimis  morbis  longis  tam  corporis  tam  men¬ 
tis  non  aeque  obnoxium  fuit,  ac  iis  qui  hodie 
nepotes  infestant,  tamen  homines  a  modo  vi¬ 
tae  injuriis  semper  objecti  fuere,  et,  sine  du¬ 
bio,  remediis  idoneis  non  admotis,  morbis 
necessario  sequentibus. 

Capitis  injuriae  attentionem  cultorum  ar¬ 
tis  nostrae  semper  sedulo  occuparunt.  Hip¬ 
pocrates,  qui  dicitur  pater  et  princeps  medi¬ 
cinae  rationalis,  cerebri  laesiones  intellexisse 
probe  videtur.  Liber  ejus  de  Vulneribus  ca¬ 
pitis  auctoribus  plerisque  hodiernis  citatur, 
tamen  de  laesionum  genere  quod  tractare 
consilium  est,  haud  multum  disputat.  Cel¬ 
sus,  et  plurimi  ex  veteribus  super  hoc  propo¬ 
situm  scripserunt.  Eos,  tamen,  enumerare 

penitus  inutile  foret.  Auctores  multi  recen- 
tiores,  seu  Galli,  seu  Britanni,  seu  Hiberni, 
de  hac  re  feliciter  tractarunt ;  inter  quos 
mentionem  faciam  de  chirurgis  praeclaris 
Dessault  Sabbatier  %  Boyer  ?,  Pott  % 
0’Halloran1 2 * 4 5,  Dease6,  Hill  7 8,  Aberne- 
thy  s,  Johanne  Bell9,  ex  quorum  laboribus 
multa  utilia  in  lucem  prolata  sunt. 

Genus  illud  laesionis  quod  nomen  Con¬ 
cussionis  fert,  saepissime  morbos  praegredi¬ 
tur  quos  oportet  medicum  curare,  et  hoc  in 
dissertatione  sequenti  praecipue  contemplari 
satui :  sic  ut  historia  Concussionis  breviter 
narrata,  ordine  quaedam  tradam. 

I,  De  Signis  quae  varios  hujus  morbi  gra¬ 
dus  comitantur. 

II.  De  Diagnosi  inter  Concussionem  et 
Compressionem  Cerebri. 


(1)  Oeuvres  Chirurgicales,  par  Bichat,  tom,  2.  &c, 

(2)  Medicine  Operatone,  tom.  1. 

(5)  Traite  des  Maladies  Chirurgicales,  tom.  5. 

(4)  Surgical  Works,  by  Earle,  vol.  1. 

(5)  Transactions  of  Royal  Irish  Academy,  vol.  4. 

(6)  Observations  on  Injuries  of  the  Head. 

(7)  Cases  in  Surgery. 

(8)  Surgical  Observations,  vol.  2. 

(9)  Essay  on  Wounds,  et  Principies  of  Surgery. 

III.  De  iis,  quae  in  conspectum  veniunt, 
Cranio  patefacto. 

IV.  De  methodo  tractandi  Concussio¬ 
nem,  antequam  inflammatio  superveniat. 

V.  De  Inflammatione  aut  membranarum 
aut  cerebri,  atque  Curatione. 

VI.  Denique,  breviter  tamen,  disputabo, 
de  morbis  quibusdam  aliquando  sequentibus, 
potissimum  de  eorum  prophylaxi. 


I.  CONCUSSIONIS  HISTORIA. 


Indicia  quam  maxime  metuenda  et  evem 
tus  infaustissimi  vi  capiti  illata  inducuntur  ; 
corporis  tamen  adhuc  viventis,  examine  cau¬ 
tissimo  instituto,  nec  fractura,  nec  fissura 
cranii  ossium,  nec  post  mortem,  cerebro  in¬ 
ciso,  sanguinis  aut  seri  effusio  percipi  pos¬ 
sunt.  Hic  morbus,  vocabulo  Concussione 
dignoscitur,  quia  ratio  mali  non  reddenda 
est,  nisi  ex  partibus  cerebri  conquassatis. 

Eadem  indicia  subesse  videntur,  cerebro 
nullam  vim  ab  externo  recepto,  tantum  con- 

quassato  ;  atque  etiam  ubi  alia  corporis  mem¬ 
bra  vim  totam  sustinere  videbantur.1 

Plurimi  opinantur  Concussionem  cerebri 
semper  rationem  habere  ad  ossium  cranii  re¬ 
nixum,  et  cal vario  latissime  fracto  cerebrum 
non  nisi  laevissime  concutitur,  dum  caeteris 
paribus  concussio  major  est  quo  minus  cra¬ 
nium  laesum  fuerit. 

Hic  morbus  saepissime  inducitur  de  alto 
praeceps  cadente  in  aliquod  durius,  vel  in¬ 
duci  potest  impetu  in  reliquas  partes  corpo¬ 
ris,  vel  ictibus  capiti  impactis.  Multis  in 
casibus  cum  fractura  cranii  ossium  conjungi¬ 
tur,  vel  sanguinis  effusione  e  vasis  aut  sinu- 
bus  intra  cranium.  Quamvis  Concussio  raro 
sola  eveniat,  tamen  casus  subinde  videntur  in 
quibus  signa  compressionis  non  existebant, 
nec  sectione  capitis  post  mortem,  ut  jam 
supra  dixi,  cranii  fracturam,  cerebrum  lacera¬ 
tum,  aut  sanguinis  effusionem  invenire  pos¬ 
sumus. 

Stupor  subitus,  et  sensuum  omnium  ac 
motus  voluntarii  interruptio  vel  abolitio  sig- 


(1)  Pott’s  Chirurgical  Works,  by  Earle,  vol.  1.  Art.  Injuries  of 
the  Head ,  p,  199. 

na  praecipua  hujus  morbi  habenda  sunt.  Stu¬ 
por  longius  vel  brevius  perstat,  et  aut  cessat 
aegro  ad  sanitatem  redeunte,  aut  continua¬ 
tur  donec  vasa  cerebri  inflammationem  sus? 
ceperint. 

Quaedam  animo  sensuique  propria  in  hoc 
morbo  notatu  digna  sunt.  Aliquando  acci¬ 
dit  aegrum  ex  impressione  naturali  sensum 
habere,  externas  tamen  et  insolitas  nullum 
effectum  producere.  Quandoque  etiam  eve¬ 
nit  ut  aegri  concussione  laborantes  rerum 
vel  nominum  memoriam  perdiderunt,  scilicet 
linguam  quam  recens  didicerunt,  amittunt. 
Clarus  chirurgus  Astley  Cooper  exemplum 
hujusmodi  narrat  in  praelectionibus  suis  exi¬ 
miis  .  Dessault1  de  hac  re  tractans  dicit. 
Ferte  de  memoire,  telles  quelquefois  que 
£C  les  choses  nouvelles  s’oublient,  les  anciens 
“  restant  graves.”  In  iis  qui  concussione 
laborant,  et  depletiones  ingentes  subierunt, 
quibusque  facultates  mentis  quodammodo  im¬ 
peditae  sunt :  in  casibus  dico  hujusmodi  feli¬ 
cissimis,  valde  notabile  est  mentem  sanam 
quandoque  subito  redire. 


(1)  Oeuvres  Chirurgicales,  par  Bichat,  tom.  2.  p.  59. 

Diagnosis  inter  hunc  morbum  et  Com¬ 
pressionem  non  admodum  facilis  est,  aucto¬ 
res  enim  multum  discrepant  de  signis  utrius- 
que  propriis.  Magni  momenti  est  in  quibus¬ 
dam  exemplis  notas  discrimen  sistentes  ha¬ 
bere  ;  et  opinor,  nonnulla  existere  sympto¬ 
mata  quibus  una  ab  altera  discernatur. 

Cerebro  inciso  aliquando  nihil  praeter  na¬ 
turam  in  conspectu  venit,  in  aliis  laceratio¬ 
nem  et  sanguinis  effusionem  observamus* 
praesertim  in  iis  quos  fractura  comitatur. 

De  methodo  medendi  in  effectibus  prima¬ 
riis  hujus  morbi  magnopere  dissentiunt  Chi¬ 
rurgi  ;  aliorum  sententia  est,  signa  debilitatis 
et  excitationis  imminutae  ante  omnia  urgere, 
ideoque  stimulantia  commendant.  Nonnulli 
iterum  contendunt  systema  non  debilitari, 
tantummodo  opprimi :  Itaque  expectant  do¬ 
nec  natura  se  recuperaverit,  vel  sanguinem 
quam  primum  abstrahunt. 

Inflammatio  Cerebri  aut  membranarum 
concussionem  insequens,  saepe  vehementis- 
sima  est  ac  victum  refrigerantem  accurate 
instituere  necesse  est.  Morbo,  tamen,  om¬ 
nibus  hujusmodi  conatibus  resistente,  ple- 

rumque  effusio  fit,  aut  vis  inflammationis 
cum  percussione  aegrum  necat» 

DE  SIGNIS. . 

Symptomata  hujus  mali  in  duo  tempora 
dividi  possunt.  In  primo  omnes  functiones 
corporis  imminuuntur,  vel  fere  extinguuntur* 
in  secundo  quaedam  renovantur,  et  corpus 
vergit  ad  inflammationem» 

Celsus  enumerat  signa  sequentia  cerebri 
percussi  vel  membranarum  ejus,  sed  forsan 
alia  ad  compressionem,  alia  ad  concussionem 
attinentia  :  <c  Sanguis  per  nares,  quibusdam 
“  etiam  per  aures  exit ;  fereque  bilis  vomi- 
u  tus  insequitur ;  quorundam  sensus  obtun- 
<c  duntur,  appellatique  ignorant,  quorundam 
trux  vultus  est :  quorundam  oculi  quasi 
S£  resoluti,  huc  illucque  moventur ;  fereque 
u  tertio  vel  quinto  die  delirium  accedit. 
sc  Multorum  etiam  nervi  distenduntur.”  1 


(1)  Celsus  de  Medicina,  lib.  v,  cap. 

Fabricius  Hildanus  etiam  inter  sympto¬ 
mata  Concussionis  posuit,  u  Sanguis  e  na- 
c<  ribus  et  auribus  effluens.5’  1 

Clarus  ille  Chirurgus  Johannes  Aberne- 
thy2  in  stadia  tria  dividit  symptomata  ;  in 
primo,  stupor  sensuum,  et  vires  corporis  in¬ 
stabiles,  nec  animo  parentes  statim  eveniunt : 
in  secundo,  actio  cordis  arteriarumque,  et  re¬ 
spiratio  quamvis  non  optime  perficiuntur,  ad 
vitam  sustinendam  et  calorem  per  corpus  dif¬ 
fundendum  satis  valentes  ;  sensus  adhuc  nul¬ 
lus  est,  statusque  similis  hominis  qui  fruitur 
somno  profundo.  Tertium  constat  ex  cere¬ 
bri  inflammatione. 

Dum  in  aedibus  Nosocomii  Mancunien* 
sis,  Pro-Chirurgus,  aegris  medicinam  adhibe¬ 
rem,  multa  laesionum  capitis  exempla  a  vi 
externa  mihi  oblata  fuere,  alia  concussio¬ 
ne,  alia  compressione  affecta  ;  ex  prioribus, 
opinor,  quae  infra  narrata  pleraque  sympto¬ 
mata  comprehenderent  a  statu  etiam  levissi¬ 
mo,  usque  ad  illum  quo  homo  subito  vita 
privatur. 


(1)  Thesaurus  Chirurgiae,  Obs.  XII. 

(2)  Surgical  Works,  vol.  2.  art.  Injuries  of  the  Head ,  p.  85. 

Concussionis  gradus  mitis  evenit,  si  ali¬ 
quis  currendo  incidat  in  caput,  vel  saliendo 
terra  firma  subsidat,  vel  magna  vi  supinus 
cadat.  His  causis  admotis  cerebrum  concu¬ 
titur,  quod  symptomatis  sequentibus  innotes¬ 
cit;  scilicet,  levi  capitis  dolore  ;  vertigine  ; 
visu  indistincto ;  sensu  quodam  frigoris  ;  nau¬ 
sea  et  saepe  vomitu  ;  debilitatis  sensu,  artu¬ 
um  tremore.  Hunc  statum  commotionis  ce¬ 
rebralis  a  levi  injuria  fere  omnes  experti  su¬ 
mus.  In  his  casibus  cessatio  mentis  faculta¬ 
tum  raro  accidit,  sed  plerumque  ad  syncopen 
appropinquant.  Pro  varia  vi  admota  aeger 
citius  aut  serius  ad  statum  sanitatis  pristi¬ 
num  redit,  et  plerumque  nihil  aliud  ab  inju¬ 
ria  passus  est. 

Si  aeger  altitudine  majore  praeceps  deci¬ 
derit  symptomata  graviora  eveniunt ;  stupor 
subito  accidit,  sensus  videtur  interruptus,  si 
ullus  sit  superstes,  tantum  notatur,  quod  se- 
met  abducit  ab  iis  quae  ipsum  irritant.  Ocu¬ 
lorum  pupillae  plerumque  contrahuntur,  ta¬ 
men  aliquando  dilatantur,  in  quibusdam  ca¬ 
sibus  cornea  obfuscata  et  retina  videtur  sen¬ 
sum  perdidisse.  Dess ault  1  statum  oculi  his 


(1)  Oeuvres  Chirurg.pav  Bichat,  tom.  2.  p.  59. 

verbis  describit :  u  Immobilite  de  Piris,  insen- 
“  sibilite  de  cette  membrane  a  la  plus  vive 
“  lumiere.”  Motus  voluntarius  impeditur, 
et  musculi  relaxantur  :  in  uno  casu  notavi, 
(et  forsan  in  aliis  evenit,)  motum  abnormem 
fibrarum  musculorum  quarundam  ;  in  non¬ 
nullis  membra  jactantur.  Respiratio  quodam¬ 
modo  mutatur,  lentius  respirat,  aliter  haud 
praeter  naturam  ;  secundum  Dessault,  1 
c<  Respiration  petite  pendant  quelques  in- 
“  stans,  puis  tout  a  coup  plus  grande.”  Pul¬ 
sus  debilis  et  tardus,  plerumque  aequalis, 
aliquando  cessari  videtur,  vel  carpo  vix  per¬ 
cipi  potest.  Munus  stomachi  interrumpitur ; 
in  casibus  nonnullis  bilem  una  cum  egestis 
vomit  aeger.  Facies  pallida  fit.  Cutis  et 
extremitates  frigescunt.  Hi  sunt  effectus 
primarii  cerebri  commotionis,  qui  variant  pro 
gradu  et  modo  quo  vis  admovetur.  Pro  ra¬ 
tione  actionis  debilis  cordis  et  respirationis, 
mali  severitas  fortasse  notari  potest. 

Aegrum  nunc  considerare  oportet  morbo 
generis  nervosi  laborantem,  qui  inhibet  vel 
suspendit  actionem  cordis  et  vasorum  san- 


\ 

(1)  Op.  cit.  tom,  2.  p.  59. 

guinem  vehentium.  Si  injuria  non  gravior 
fuerit,  actio  cordis  adeo  intenditur,  ut  pul¬ 
sum  regularem  et  fere  plenum  reddat ;  calor 
per  corpus  universum  diffunditur ;  facies 
erubescit,  et  aeger  in  somnum  altissimum 
cadere  videtur.  Ex  hoc  statu  tamen  ali¬ 
quando  resuscitari  potest ;  cerebrum  munere 
proprio  iterum  fungitur  ;  et  quoque  quaesti¬ 
onibus  voce  clara  propositis  respondere  queat, 
maxime,  si  de  molestiis  suis  interrogetur ; 
sin  minus  aliena  respondet,  quasi  attentio 
non  potuerit  excitari,  vel  mens  alia  re  occu¬ 
pata  fuerit :  Si  violentia  gravior  fuerit  actio 
cordis  et  respiratio  lentissime  redeunt.  Re¬ 
nixu  vero  incepto  aeger  in  somno  gravi  vide- 

# 

tur,  et  excitari  aversatur  :  si  vulnus  sit, 
multum  molestiae,  examine  facto,  ei  prae¬ 
bet  ;  punctum  lanceolae  sentit,  ac  brachium 
a  Chirurgo  abstrahere  conatur.  In  casibus 
nonnullis  stupore  aeger  excitatus,  sonore  et 
incondite  loquitur. 

Brevi  post  tempore  actiones  cordis  et  ar¬ 
teriarum  limites  proprios  praetereunt  et  ce¬ 
lerrime  inflammationem  excitant,  in  exem¬ 
plis  perquam  gravibus  sine  temporis  interval¬ 
lo  quo  munera  cerebri  restituuntur. 

Quum  autem  Concussio  per  longum  tem¬ 
pus  sine  inflammatione  adesse  non  possit, 
historia  itaque  continua  fere  eadem  est  ac 
inflammatio  quam  infra  narrabo.  Aegri  con¬ 
cussione  laborantes  chirurgo  cautissime  evi¬ 
gilandi  sunt,  nam  etiam  sensibus  redeuntibus 
sanguinis  effusio  e  vasis  laceratis  eveniat. 

Signis  narratis,  nunc  de  iis  agetur  quibus 
discernere  conamur  inter  hunc  morbum  ce¬ 
rebrique  compressionem. 


II.  DE  DIAGNOSI. 

Inter  symptomata  Concussionis  et  Com¬ 
pressionis  perquam  difficile  est  distinguere. 
Discrimen  conari  inter  duos  morbos  tam 
saepe  conjunctos  primo  fortasse  intuitu  mi¬ 
nimae  utilitatis  videbitur,  praesertim  cum 
haud  raro  affirmatur  nulla  esse  signa  quibus 
inter  se  discerni  possunt. 

Quamvis  symptomata  pauca  ad  singulos 
proprie  attinent,  tamen  Concussionem  exis- 
tere  posse  sine  compressione  quandoque 
plane  demonstratur  ;  et  hanc  sine  illa  sae- 

pissime  observamus  ;  ideoque  quaedam  esse 
signa,  judico,  nihil,  aut  raro,  fallacia. 

0‘Halloran1 2 3,  chirurgus  olim  Eblanensis, 
dissertatione  in  Actis  Academiae  Regiae  Hi- 
bernensis  dicit,  Stuporem,  lapsum  vel  ictum 
immediate  sequentem,  esse  signum  Concus¬ 
sionis  solae ;  et  etiam  Boyer  2  sententiam 
eandem  protulit,  “  Concluons  que  dans  les 
“  plaies  de  la  tete  Passouspissement,  la  perte 
46  de  connoissance,  et  tous  les  autres  pheno- 
44  menes  qui  arrivent  dans  Pinstant  meme  du 
44  coup,  doivent  etre  rapportees  a  la  commo- 
44  tion.” 

Abernethy5  dicit  stuporem  vel  univer¬ 
sum  vel  in  corporis  partibus,  pressura  oriri, 
et  pro  ratione  molis.  Casibus  extremis  stu¬ 
por  per  totum  notatur,  pupillis  dilatatis,  re¬ 
spiratione  tarda  aliquando  etiam  cum  sterte¬ 
re  ;  pulsu  tardo,  laborante,  vomitus  defectu, 
membris  relaxatis  quasi  hominis  jam  primum 
mortui ;  aeger  nec  luctatur,  nec  sensus  signa 
inter  operationem  chirurgicam  manifestat. 
Stuporis  status  tamen  in  concussione  breve 


(1)  Transactions  of  Royal  Irish  Academy,  vol.  4.  p,  166. 

(2)  Ouvres  Chirurgicales,  tom.  5,  p.  105. 

(3)  Op.  cit.  p.  91. 

tantum  tempus  perstat.  In  hoc  stadio  cor¬ 
pus  fere  frigescit,  cum  pulsu  debili  et  inter¬ 
mittente  :  postea  cutis  fit  calidior,  pulsus  ce¬ 
lerior,  saepe  valde  inaequalis  et  debilis,  re¬ 
spiratio  frequentior,  sed  sine  stertore .  Pu¬ 
pillae  non  dilatantur,  sed  potius  contrahun¬ 
tur.  Dolor  et  molestia  vultu  notantur,  aeger 
saepe  vomit  et  quasi  in  somno  altissimo  vide¬ 
tur. 

Tunc  forsan  symptomatis  sequentibus  mor¬ 
bi  dignoscantur.  In  compressione  pura  stu¬ 
por  gradatim  supervenit,  qui  fere  est  magis 
perfectus ;  oculorum  pupillae  plerumque  di¬ 
latantur.  Respiratio  difficilis  est,  nonnun- 
quam  cum  stertore .  Pulsus  tardus,  laborans  et 
inaequalis,  atque  aeger  evacuationum  solita¬ 
rum  inscius  videtur. 

In  concussione  stupor  subito  invadit,  pu¬ 
pillae  plerumque,  sed  non  semper  contrahun¬ 
tur.  Respiratio  per  intervalla  longiora  pera¬ 
gitur,  alioquin  haud  prorsus  mutata.  Pulsus 
tardus  et  debilis  est,  raro  inaequalis,  aeger  in 
somno  non  grato  sed  altissimo  videtur. 

Omnia  haec  symptomata,  ab  injuria  hujus¬ 
modi  semper  sese  ostendere  non  expectan- 
dum  est :  discrimina  etiam  a  signis  supra 

enumeratis  nimis  subtilia  putari,  et  exemplis 
plerisque  vix  applicare,  nihilominus  dignos¬ 
cere,  ni  fallor,  nos  juvabunt. 


III.  DE  IIS,  QUAE  IN  CONSPECTUM 
VENIUNT,  CRANIO  INCISO. 

Auctores  qui  de  capitis  injuriis  scripse¬ 
runt,  historias  cerebri  sectionum  in  libris  retu¬ 
lerunt.  In  nonnullis,  concussione  mortuis, 
nulla  mutatio  cerebri  ipsius  percipi  potuit ; 
in  aliis  tamen,  contusum  vel  laceratum  ap¬ 
paruit. 

Morgagni1  in  opere  suo  eruditissimo  et 
maxime  laborioso,  “De  Causis  et  sedibus  mor¬ 
borum,”  casum  refert  in  quo  nihil  praeter  na¬ 
turam  cranio  inciso  in  conspectum  venit. 
“  Vir  sine  febre  delirans,  noctu,  impruden- 
sc  tibus  iis  qui  plurimos  jam  dies  attente  cus- 
u  todierant,  ita  e  cubile  desilivit,  ut  capite 
“  ad  pavimentum,  an  ad  parietem  vehemen- 
<c  ter  alliso,  continuo  ibi  mortuus  sit.  Cra- 


(1)  Epist.  VIII.  Art.xx. 


DE  CEREBRI  CONCUSSIONE.  17 

c‘  nium  et  cerebrum  nullum  peculiare  osten- 
iC  derunt  ictus  indicium; ” 

Auctores  etiam  non  parvi  nominis  in  arte 
nostra  casus  enarrarunt,  quibus  sectione  cada¬ 
veris  cerebrum  quasi  imminutum  apparuit. 
Ex  his  Sabbatier1 2  chirurgus  Parisiensis,  de 
viro  agens,  caput  icto  subitoque  mortuo,  lo¬ 
quitur  :  Ic  Le  cerveau  ne  remplissait  pas  le 
“  erane,  et  il  se  voyait  un  vide  notable  entre 
c<  les  parois  de  cette  cavite  et  lui.” 

0’Halloranz  in  dissertatione  supra  cita¬ 
ta  eandem  sententiam  protulit :  <c  There  was 
“  scarcely  any  extravasation  of  blood,  and 
<c  this  but  slight  and  out  of  the  reach  of  any 
“  instrument.  In  a  word,  I  could  get  no  in- 
<c  formation  except  that,  in  those  who'  died 
“  after  the  accident,  I  have  sometimes 
“  thought  the  brain  did  not  completely  fili 
“  the  cavity  of  the  cranium.5’ 

Everardus  Home,  Baronettus,3  in  Actis 
Regiae  Societatis  Londinensis,  duo  exempla 
memorat  quibus  similia  in  conspectum  vene¬ 
runt. 


(1)  Medicine  Oporatoirc,  tom.  i.  pag.  113. 

(2)  Op.  cit.  p.  166. 

(5)  Philosophical  Transactions,  1814,  pag,  477, 

In  casu  sequenti,  quem  perscrutatus  sum 
post  mortem,  pars  cerebri  quasi  lacerata  ap¬ 
paruit  :  Vir  aetatis  xlvi.  anno,  ab  alto  aedifi¬ 
cio  decidit,  et  ad  nosocomium  Mancuniense 
fere  moribundus  allatus  fuit.  Symptomata 
fuerunt,  stupor  universalis,  oculorum  pupil¬ 
lae  contractae,  corneae  obfuscatae,  oculi  fixi ; 
labia  pallida;  pulsus  debilis,  et  intermittens; 
Respiratio  difficilis,  et  interrupta  ;  corporis 
superficies  frigescens  :  Tria  vulnera  tegumen¬ 
torum  fuerunt :  Duo,  non  multi  momenti ; 
alterum  cum  fractura  ossis  parietalis  dextri 
conjunctum.  Priusquam  advenerit  sanguinis 
librae  duae  e  brachio  abstractae  fuerant.  Ho¬ 
ras  fere  duas  post  lapsum  mortuus  est.  Sec¬ 
tione  capitis,  in  cerebri  parte  cinerea,  pone 
os  temporale  sinistrum,  vasa  sanguinea  maxi¬ 
me  lacerata  fuerunt,  cerebrumque  ipsum  con¬ 
tusum.  Fere  dimidium  dextri  lobuli  cerebelli 
idem  apparuit.  Pars  ita  contusa  ulcerationi 
haud  prorsus  dissimilis  fuit ;  fortasse  chirur¬ 
gos  haec  species  saepe  fefellisset.  In  hoc  ta¬ 
men  exemplo  spatium  temporis  inter  ictum 
et  mortem  nimis  breve  fuit,  ut  ulceratio  su¬ 
pervenisse  possit. 

In  plerisque  ex  iis  per  aliquot  dies  viven¬ 
tibus,  inflammatio  vel  membranarum,  vel  par¬ 
tis  cerebri  ipsius,  fere  semper  videtur.  Jo- 
hannes  Abernethy  exemplum  memoriae 
tradidit  aegri  ab  alto  cadentis  qui  vixit  per 
biduum.  Symptomata,  in  decursu  morbi,  ce¬ 
rebri  inflammationem  indicare  videbantur, 
tamen  hirudines  quatuor  tantum  temporibus 
adhibitae  fuerunt.  Inciso  cerebro  omnia  sig¬ 
na  inflammationis  vehementissimae  cerebri  et 
piae  matris  brevi  tempore  perstantis,  in  con¬ 
spectum  venerunt.  Arteriae  minimae  piae 
matris  sanguine  turgebant ;  et  in  quibusdam 
partibus  sanguis  e  vasis  effusus  est ;  speciem¬ 
que  eandem  notavit  Chirurgus  ille  diligentis- 
simus  in  membrana  ventriculos  tegente.  Fos¬ 
sae  inter  tunicam  arachnoideam  et  piam  ma¬ 
trem  plenae  lympha  fusci  coloris,  in  quibus¬ 
dam  partibus  sanguine  admixta.  Vasa  Cere¬ 
bri  sanguine  quasi  infarcta  videbantur. 

Permultis  vulnerum  capitis  quibus  cere¬ 
brum  inspicitur,  concussione  praegressa,  ma¬ 
gis  minusve  laceratur  vel  contunditur  ;  et  in 
iis,  quae  fractura  comitatur,  portio  cerebri 
nonnunquam  cranio  elabitur. 

IV.  DE  METHODO  MEDENDI  EFFEC¬ 
TUS  PRIMOS  CONCUSSIONIS. 

•  r  '  ..  ...  r 

~  r  -v '  *  -r  •  *  '  .  *  f  •  *  »  y 

Quamvis  commotio  Cerebri  gravis  fere 
semper  aegro  exitium  affert,  nonnulli  tamen 
casus  felices  eveniunt ;  in  libris  quoque,  et 
olim  et  hodie  relati,  quibus  remedia  cito  et 
sagaciter  instituta,  vel  sublevare  vel  curare 
morbum  videntur.  Fabricius  Hildanus  ali- 
cujus  historiam  refert,  ad  quem  post  dies  un¬ 
decim  accersitus  est,  sanguine  tamen  misso 
aliisque  remediis  aeger  ad  sanitatem  rediit. 
Eventum  secundum  his  verbis  laetus  narrat : 
“  Divino  favore,  et  mea  diligentia,  stupenti- 
6C  bus  spectatoribus  convaluit.” 1 

Chirurgi  magnopere  discrepant  de  reme¬ 
diis  protinus  adhibendis  in  primo  stadio  Con¬ 
cussionis.  Nonnulli  dicunt  sanguinem  quam 
citissime  mitti  ;  alii,  e  contra,  stimulantia 
laudant. 


(1)  Thesaurus  Chirurgiae,  Obs,  XII. 

Pott  1  de  ratione  medendi  Concussionis, 
proponit,  nulla  causa  existente  qua  ullam 
aliam  injuriam  praeter  commotionem  ipsam 
suspicamur,  missionem  sanguinis  largam,  pur¬ 
gantia  lenia,  tenebras,  quietem  absolutam, 
victum  tenuissimum,  sola  remedia  in  potes¬ 
tate  nostra  esse  ;  et  nonnunquam  feliciter  re- 

>  # 

sponderunt. 

Abernethy1 2  in  dissertatione  sua  de  capi¬ 
tis  injuriis  putat,  stimulantia  potentiora, 
nempe  vinum,  spiritum  vini  Gallicum  et  am- 
moniae  carbonatem  vulgo  exhiberi,  quampri¬ 
mum  aeger  haurire  poterit,  a  similitudine  te¬ 
nui,  et  ipso  judice,  falsa,  inter  deliquium, 
syncopen  comitantem,  et  stuporem  Concus¬ 
sionis.  Et  propterea  quod  stimulantia  in  pri¬ 
mo  stadio  ad  sensum  revocandum  adhibita 
fuerunt,  hoc  ei  speciem  auctoritatis  dedit, 
iisdem  uti  per  stadium  secundum  ut  effectus 
eorum  continuantur  et  augeantur.  Putat 
idem,  vires  cerebri,  cum  satis  restitutae  fue¬ 
rint  ad  munera  animalia  peragenda,  vitam¬ 
que  quodammodo  sustinendam,  grave  sic  do¬ 
cumentum  praebere,  se  postea  similiter  pro- 


(1)  Surgical  Works,  vol.  1.  p.  202. 

(2)  Surgical  Works,  vol.  2.  p.  85. 

gressuras.  Narrat  historiam  faeminae  gene¬ 
rosae  qua  haec  remedia  forsan  sine  periculo 
usurpari  potuisset.  Subito  assurgens  in  ali¬ 
quod  durius,  caput  vehementer  impegit,  quod 
afferebat  capitis  dolorem  gravem,  tamen  non 
attonita  fuit.  Scalas  descendens,  et  cum 
amicis  considens,  cito  animo  linquebatur. 
In  lectum  se  recepit,  dormire  tamen  non 
potuit  ob  capitis  dolorem  ;  postero  die  cor 
pulsum  languidum  reddidit,  extremitates  fri¬ 
gidae  fuerunt,  dolorem  summum,  tactis  cranii 
tegumentis,  conquesta  est,  et  sensum  quasi 
aqulT  frigida  paulatim  capiti  instillaretur. 
Haec  symptomata  mitiora  fiunt,  sed  per  mul¬ 
tos  dies  resurgere  non  potuit,  et  languor 
longum  tempus  remansit.  Hoc  morbo  pro- 
grediente  nec  pyrexia,  nec  sensus  vel  mentis 
defectus  in  minimo  gradu  evenerunt.  Putat 
ille,  mala  hujusmodi  a  symptomatis  nervosis 
potius,  leves  injurias  comitantibus,  quam  ex 
effectibus  concussionis  gravis,  proveniunt. 

Boyer1  his  verbis  protulit  sententiam 
suam,  “  Mais  1’experience  a  appris  que 
<{  lorsque  la  commotion  n’a  pas  ete  portee  au 
“  point  d’  abolir  entiereirrent  les  fonctions 


(2)  Oeuvres  Chirurgicales,  tom,  5.  p.  94. 

44  du  cerveau,  et  de  causer  une  mort  soudaine, 
46  elle  ne  devient  dangereuse  que  par  Pe» 
44  panchement  du  sang,  Pinflammation  et  la 
44  suppuration.  Or  le  meilleur  moyen  de  pre- 

44  venir  ces  effets  secondaires  de  la  commo- 

/ 

44  tion,  c’est  la  saignee.” 

Doctor  Copeland  Hutchison,1  in  Actis 
Medico-Chirurgicis,  in  omni  casu  vulnerum 
vel  ictuum  capitis,  aeque  ac  in  concussione 
quam  in  caeteris,  sanguinem  quam  citissime 
abstrahere  commendat.  Sententiam  suam, 
tamen,  magnopere  infirmat  in  annotatione 
quadam  agnoscens,  Chirurgos  raro  in  primo 
stadio  concussionis  aegros  videre. 

Astley  Cooper,  in  praelectionibus  suis 
Chirurgicis  historiam  narrat  qua  effectus 
quam  maxime  periculosi  oriri  ostenduntur  a 
sanguine  protinus  misso.  Quidam  ex  Equo 
cecidit,  sanguinis  unciis  quatuor  statim  ab¬ 
stractis  ;  signa  quasi  epileptica  cito  appare» 
bant ;  ex  ore  spuma  elabitur,  labiis  lividis, 
corpore  pallescente,  et  si  sanguinis  missio 
longius  producta  fuisset,  nil  dubium  est  quin 
morti  succubuisset. 


(1)  Medico- Chirurgical  Transactions,  vol.  4.  p.  193. 

Dessault1 2  vesicatoria  satis  ampla  sic  ca¬ 
piti  admota  laudat,  ut  effectus  stimulantes 
obtineamus,  quibus  dicit  multum  beneficii  se 
vidisse.  Putat  sanguinis  detractionem  in  hoc 
morbo  nimium  commendatam  fuisse.  Ad 
finem  sectionis  de  capitis  vulneribus  dicit : 
“  Si  la  commotion  du  cerveau  est  le  principe 
“  des  accidens,  j’ai  prouve  quTine  irritation 
<£  artificielle  produite  soit  sur  les  intestins, 
££  soit  sur  le  cuir  cbevelu,  etoit  le  seul  moyen 
<£  de  les  faire  cesser  ou  d’en  calmer  la  vio- 
(( lence.” 

Johannes  Bell21  scripsit.  Concussionem 
aut  pro  tempore,  aut  diu  perstantem,  aut  le¬ 
vem,  aut  lethalem,  ex  statu  debilitatis  peni¬ 
tus  constare ;  ideoque  in  omni  casu  oppres¬ 
sionis,  opium  et  vinum  exhibemus.  Senten¬ 
tia  quam  maxime  temeraria ! 

Auctoritate  virorum  eximiorum  non  ob¬ 
stante,  mihi  videtur,  casus  concussionis  no¬ 
bis  offerri,  in  quibus  munera  vitalia  fere  pe¬ 
nitus  abolentur,  et  exhibitio  stimulantium 
planissime  necessaria  est,  mole  tamen  adeo 


(1)  Oeuvres  Chirurg.  par  Bichat,  tom.  2.  p.  98» 

(2)  Essay  on  Wounds,  pag.  140, 

parva,  ut  effectus  eorum  periculosi  in  inflam¬ 
mationem  sequentem  praeveniantur.  Sed 
pulsu  adhuc  vehementiore,  talia  remedia  ne¬ 
quaquam  commendarem,  nec  etiam  in  secun¬ 
do  stadio,  quo,  sensu  nonnihil  redeunte,  cor¬ 
dis  actio  et  munus  respirationis  progrediun¬ 
tur.  His  in  exemplis  stimulantia  valde  peri¬ 
culosa  fuissent. 

Si  signa  casuum  graviorum  concussionis 
summatim  attingamus,  inter  hunc  et  illum 
modum  curationis  dijudicare  possumus:  Cor¬ 
pus  pallescit :  cutis  et  extremitates  frigidae  ; 
pulsus  tardus,  debilis,  quandoque  inaequalis 
est :  respiratio  intervallis  longioribus  perfi¬ 
citur,  vel  aliquando  percipi  nequit:  Mentis  fa¬ 
cultates  interruptae;  et  sensus  aboliti.  Haec 
symptomata  statum  incitationis  imminutae 
per  totum  corpus  indicant;  hoc  autem  per¬ 
stante,  mors  cito  et  certe  appropinquabit.  In 
hoc  exemplo  contendi  potest,  debilitatem 
tantum  apparentem,  non  veram  subesse ; 
systema  mole  nimis  magna  tantummodo  op~ 
piimi,  non  debilitari ;  itaque  modum  opti¬ 
mum  tractandi  fore,  onus  sublevare,  sangui¬ 
nem  mittendo.  Exemplo  supra  proposito,  in 
quo  munera  corporis  adeo  infirme  peraguntur. 

forsan  vel  aeger  mortuus  fuerit,  vel  remedia 
lene  stimulantia  exhiberi.  Ergo  nullum  pe¬ 
riculum  videre  possum,  conando  in  sto¬ 
machum  cochleari  injicere  Spiritum  Ammo- 
niae  Aromaticum,  aut  Vinum,  aut  Spiritum 
in  aqua  largius  dilutum  ;  calorem  pedibus, 
cruribus,  scrobiculo  cordis  admovere,  et  ene- 
mata  stimulantia  infundere  debemus.  Haec 
remedia  cautissime  usurpanda  sunt ;  renixu 
autem  semel  coepto,  nequaquam  continuan¬ 
da.  Exemplum  quo  stimulantia  lenia  exhi¬ 
bita  fuerunt,  narrabo. 

Vir,  ictum  prope  dextram  partem  sutu¬ 
rae  lambdoidalis  occipiti  passus  est.  Sen¬ 
sum  perdidisse  apparuit.  Pulsu  debili,  et 
tardo,  pupillis  quodammodo  dilatatis,  mani¬ 
bus  frigidis,  respiratione  tamen  libera.  Vul¬ 
nus  ictu  inflictum  ad  os  explorandum  dilata¬ 
vi  ;  ille  inscius  doloris  inter  hoc  faciendum, 
apparuit.  Lectum  petenti  manus  frigesce¬ 
bant,  pulsus  tardior  et  debilior  fit,  bis  terve 
laboriose  respiravit  et  summum  dolorem  con¬ 
questus  est.  Spiritus  cum  aqua  commisti 
parvum  aliquid  ei  oblatum  est,  quod  facillime 
haurire  videbatur  \  calore  pedibus  admoto, 
sensus  quodammodo  rediit.  Nunc  autem 

narrare  potuit  quomodo  ictus  inflictus  est. 
Paucis  diebus  ad  sanitatem  rediit,  sanguine 
bis  terve  misso.  Hunc  igitur,  opinor,  mo¬ 
dum  optimum  esse,  prima  signa  incitationis 
imminutae,  commotionem  comitantia,  trac¬ 
tandae. 

Signis  sensus  redeuntis  ac  renixus  appa¬ 
rentibus,  notatis,  pulsu  vi  et  numero  auges¬ 
cente,  respiratione  magis  libera,  facie  ru¬ 
briore,  stupore  tamen  haud  multum  levato, 
tractatio  mutari  debet.  Sanguis  nunc  vel  e 
brachio,  e  vena  jugulari,  aut  ex  arteria  tem¬ 
porali  mittendus  est,  qua  plurimum  commo¬ 
di  quandoque  planissime  manifestatur.  Co¬ 
pia  sanguinis  mittenda  pendebit  ex  habitu 
corporis,  pro  ratione  vis  admotae  et  severi¬ 
tatis  symptomatum. 

Si  ad  aegrum  advocati  sumus  qui  a  primis 
effectibus  concussionis  recuperaverit,  sanguis 
tunc  statim  mittendus  est.  His  ab  exemplis, 
fortasse,  quibus  Chirurgus  primum  suum  ac¬ 
cessum  cum  prima  mali  accessione  pessime 
confuderit,  orta  est  consuetudo  sanguinis  in 
commotione  missionem  semper  imperandi. 

Nonnunquam  eveniat  ut  aeger,  ope  ve- 
naesectionis  semel  peractae,  propriis  mune- 

d  2 

ribus  corporis  fruatur,  plurimis  tamen  tar¬ 
dius,  et  corpus  vergit  ad  inflammationem. 

Casibus,  in  quibus  concussionis  signa  diu 
perstant,  et  effusio  aut  cerebri  laceratio  ad¬ 
esse  non  plane  videntur,  inflammatione  etiam 
non  urgente,  tunc  sanguinem  detrahere  sae¬ 
pe  et  in  parva  quantitate  multum  usui  com¬ 
mendatur.  In  aliis  tamen  molestia  praecipua 
inflammatione  consistit,  de  cujus  curatione 
posthac  disputabo. 

Cavendum  est  quamprimum  alvum  forti¬ 
ter  solvere  medicamentis  purgantibus,  majori 
copia  in  morbis  cerebri,  alvo  magis  torpente. 
Enemata  acria  etiam  repetenda  sunt. 

Epispastica  summo  collo  utilissima :  et 
lotiones  frigidas  capiti  raso  assidue  applica¬ 
mus. 

Aeger  in  tenebris  collocari  debet  sine  so¬ 
nitu  ;  nec  pro  cibo  quid  praeter  decoctum 
Avenae  et  alia  hujusmodi. 

Positura  semi-erecta ,  vel  capithet  humeris 
elevatis,  aeger  disponi  debet,  quo  sanguis  a 
capite  facilius  descendat,  et  impetui  inflam¬ 
mationis  adaucto  obstetur. 

Eventus  nonnihil  singularis  notatur  in 
quibusdam  cerebri  commotione  laborantibus. 

et  iis  qui  depletiones  insignes  subierunt. 
Aegri  enim  percussi,  perque  hebdomadas 
aliquas  quodammodo  sub  levi  mentis  insa¬ 
nia,  stupefacti  manentes,  ad  sanitatem  subi¬ 
to  redierunt. 

Puella,  Aetatis  anno  xvii,  gravioribus 
concussionis  symptomatis  affecta,  apud  No¬ 
socomium  Mancuniense  mihi  oblata  fuit. 
Sanguinem  saepissime  brevibus  intervallis  a- 
bunde  detraxi :  sumpsit  hydrargyri  submuria- 
tem,ut  effectus  suos  systemati  induceret,  et  re¬ 
sorptionem  movendo  sanguinem  aut  serum 
tolleret.  Sex  hebdomadis  praeteritis  quasi 
fatua  manebat :  tunc  subito  mens  sana  re¬ 
diit,  et  praecedentia  injuriae  narrare  potuit. 


Y.  DE  CEREBRI  VEL  MEMBRANARUM 
EJUS  INFLAMMATIONE. 

Natura  inflammationis  capitis  injurias  se¬ 
quentis,  vi  et  signis  differt,  sive  duram  me- 
ningem,  sive  piam  matrem  et  cerebrum  in¬ 
festat.  In  durae  matris  inflammatione  mor- 

bus  serius  et  insidiosius  accedit ;  tardius  pro¬ 
greditur  ;  aeger  sensum  vel  mentis  facultates 
liaud  tam  cito  amittit ;  non  nunquam  symp¬ 
tomata  lucide  narrat,  quousque  pus  depona¬ 
tur.  Pia  matre  inflammata,  morbus  celeriter 
cerebrum  corripit,  et  munera  ejus  obruit. 

Durae  matris  inflammatio  a  Percivall 
Pott  quam  optime  et  accuratissime  tracta¬ 
tur  in  libro  suo  de  capitis  injuriis.  Ille  prae¬ 
clarus  Chirurgus  sententiam  habuit,  vasa  san- 
guifera  inter  duram  matrem  et  cranium  per¬ 
cussione  laedi.  Dicit,  vasa  quae  injuriam 
ferunt,  inflammatione  correpta,  in  gangre¬ 
nam  ruere.  Hic  morbus  saepius  oritur  ex 
ictibus  violentis  in  medio  ossium,  longe  a 
suturis.  Fissura  autem  vel  fractura  non  ex- 
istente,  et  si  tegumenta  injuriam  sustinere 
non  videntur,  tunc  malum  raro  immediate 
detegitur. 

Aliquando  accidit  ex  ictibus  severis,  ubi 
haud  necesse  fuit  depletionibus  magnis  uti, 
ut  symptomata  sublevare,  aut  amovere  pos¬ 
simus  ;  in  iis  etiam,  quibus  sanguinis  copia 
abstracta  fuerat,  aut  qui  regimini  necessario 
non  parebant,  sed  diaeta  ex  carne  et  liquore 
spirituoso  indulgebant. 

Morbus  fere  primo  appropinquat  dolore 
partis  percussae,  cito  per  totum  caput  ser¬ 
pente,  languore,  viribus  prostratis  animoque 
dejecto.  Nausea  et  vertigo  cito  sequuntur  : 
pulsus  celer  et  durus  fit :  quiete  dormire  non 
potest.  Si  obstare  inflammationi  non  cona¬ 
mur,  diebus  binis  vel  ternis  pars  icta  tumet, 
inflatur,  et  tenera  fit,  sed  haud  cum  dolore, 

tumor  non  alte  surgit  nec  late  serpit.  Hac 

* 

parte  tegumentorum  nunc  incisa,  pericrani¬ 
um  videtur  coloris  nigrescentis,  sive  disjunc¬ 
tum,  sive  facilius  a  cranio  separari  possit,  et 
inter  haec  invenietur  parva  quantitas  puris 
nigri  coloris.  Si  pericranium  ab  osse  sejun¬ 
gatur  pars  detecta  a  statu  naturali  mutatur. 

Demum  symptomata  celerius  et  magis 
manifese  progrediuntur,  pyrexia  adaugetur, 
cutis  calidior  fit,  pulsus  celerior  et  durior, 
somnus  magis  perturbatus,  anxietate  et  in¬ 
quietudine  magis  fatigantibus  :  Horrores  ab¬ 
normes  sine  sudore  critico  haec  symptomata 
comitantur,  qui  aegri  molestiam  adaugent. 
Osse  non  nisi  jam  detecto,  plane  videmus 
mutationem  coloris  ejus,  albidius  et  siccius, 
et  valde  simile  ossis  mortui  apparet.  Humor 

nunc  inter  os  et  pericranium  majore  copia 
excernitur,  et  ista  membrana  magis  livescit. 

Si  os  terebra  perforetur,  dura  mater  a  cra¬ 
nio  interno  sejungitur,  atque  aspectu  ejus  ve- 
luti  argenteo  perdito,  specie  muci  vel  puris 
oblinitur. 

Prognosis  nunc  iit  in  horas  infaustior;  do¬ 
lor  capitis  et  sitis  intensiores  fiunt  ;  vires  di- 
labuntur  ;  horrores  frequentius  accedunt ;  et 
convulsiones.  Nunc,  eheu !  Aphorismus 
Hippocratis1  de  Convulsione  vulnus  comi¬ 
tante  verus  esse  nimium  probatur  :  “  ’Et/ 
rga{jbotn  (TToc^i/jog  eTr/zvof/jWog,  Suvwnfji/ov,99  111 
nonnullis  delirium  ;  in  aliis  paralysis  aut  stu¬ 
por,  accedit ;  denique  mors. 

Cranio  perforato  pus  abunde  videtur,  aut 
diffusum  super  duram  meningem,  aut  in  una 
parte  collectum,  in  aliis  casibus  inter  duram 
et  piam  matrem,  aut  in  cerebro  ipso. 

Si  prope,  vel  in  suturas,  vis  illata  fuerit, 
ossa  in  juvenibus  saepe  a  se  invicem  sece¬ 
dunt,  fungus  pravus  dolensque  evadit,  ali¬ 
quando  etiam  capitis  tegumenta  cum  facie 
erysipelate  afficiuntur. 


(1)  Sect.  V.  Aplioris.  II. 

Per  quoddam  tempus  nihil  praeter  soli¬ 
tum  in  vulnere  ab  ictu  impacto  evenit,  et  fe¬ 
liciter  progreditur.  His  omnibus  evanescen¬ 
tibus  facies  plagae  florida  mutatur,  granula¬ 
tiones  muco  oblitae,  pallescunt,  vice  puris 
boni  saniem  tenuem  excernunt. 

Si  vulnera  in  alia  parte  tegumentorum  ad¬ 
sint,  aspectus  eorum  non  mutatur,  eodem 
modo  ac  iis  quae  supra  partem  inflammatam 
durae  matris  sita  sunt.1 2  Cl.  Dea  se  z  dicit,  ut 
omnia  haec  infausta  vulneris  in  conspectum 
venire  possint,  eodemque  tempore  dura  ma¬ 
ter  nullo  morbo  afficiatur. 

Inflammatio  generalis  cerebri  aliquando 
concussionem  gravem  sequitur,  et  fere  citius 
accedit  durae  matris  inflammatione  ;  in  casu 
quovis  urgente  concussionis  signis  sine  in¬ 
tervallo  succedit :  sensu  tamen  prius  rede- 
unte,  quam  aeger  dolorem  vehementem  ca¬ 
pitis  conqueratur,  lucis  et  soni  impatiens. 

Symptomata  hujus  mali  saepissime  sunt ; 
Pyrexia  vehemens,  cum  pulsu  duro,  celeri, 
et  simile  fili ;  aeger  sopore  afficitur,  pervigilio 
intervallis,  et  nonnunquam  ferociter  delirat ; 


(1)  Pott’s  Surgical  Works,  vol.  1.  p.  56. 

(2)  Observations  on  Injuries  of  the  Head,  p.  85. 

saepe  etiam  impressionibus  naturalibus  paret. 
Facies  et  cervix  sudore  madent,  oculi  suffusi, 
volubiles,  et  exilientes  quasi  videntur  ;  vul¬ 
tus  trux  est,  et  summum  dolorem  manifes¬ 
tat  ;  frontem  corrugat,  et  vim  musculorum 
exerere  conatur.  Inflammatio  cerebri  de¬ 
currit,  remediis  idoneis  non  admotis,  usque 
ad  effusionem  lymphae ,  seri,  vel  puris.  Si  haec 
eveniant,  signa  compressionis  plane  manifes¬ 
tantur  citoque  aeger  interficitur. 

DE  INFLAMMATIONIS  CURATIONE, 

Phrenitis  prae  aliis  phlegmasiis,  in  remediis 
applicandis  majorem  vigilantiam  et  constan¬ 
tiam  postulat.  Si  prima  stadia  morbi  praeter¬ 
mittamus,  et  effusio  eveniat,  conatus  nostri  ad 
aegrum  sublevandum  haud  prorsus  valebunt. 

'Ni  i  .  *■ 

Multum  itaque  pendet  a  nixu  prompto  et  stre¬ 
nuo  medici,  an  symptomatis  morbi  venientis 
feliciter  occurrat ;  his  enim  augescentibus, 
aut  morbus  celeriter  necat,  aut  paralysis,  aut 
forsan  mentis  insania  remotius  supervenit. 

Inter  cerebri  inflammationis  remedia  mis¬ 
sio  sanguinis  primum  et  praecipuum  recense¬ 
ri  debet,  cui  omnia  alia  in  auxilium  adducun- 

tur.  E  brachio  abstrahi  potest,  vel  propius 
sedem  morbi,  e  vena  jugulari,  ex  arteria 
temporali,  ope  hirudinum  cucurbitularum¬ 
que  abunde  mittatur.  Ex  periculis  saepe  re¬ 
petitis  sectionem  venae  jugularis  anteponere 
velim,  quippe  pleno  rivo  sanguis  fere  posset 
abstrahi.  Multi  tamen  medici  sanguinem  ex 
arteria  temporali  educere  commendant ;  for¬ 
san  hoc  modo  per  carotidem  internam  in  mi¬ 
nore  quantitate  transmittitur,  et  in  casibus 
quibus  vultus  valde  rubet  aut  arteriae  vehe¬ 
menter  micant,  utilius  foret.  Ictu  occipiti 
recepto  plurimum  commodi  cucurbitulis  cum 

ferro  summis  cervicibus,  vel  occipiti  ipsi  ad- 

\  -*  % 

motis  obtinemus. 

Hirudines  in  inflammatione  tractanda  uti¬ 
lissimae  sunt  sed  venaesectio  magis  valet  in 
Phrenitide.  In  pueris  metum  aliquando  mo¬ 
vent  ;  casum  memini  me  vidisse  quo  ob  illa¬ 
rum  horrorem  delirium  supervenit.  In  nullo 
genere  morborum  aut  vulnerum  sanguinem 
tam  copiosissime  et  celerrime  mitti  oportet. 
Sanguinis  abstractio  magni  copia,  quando¬ 
que  etiam  ad  syncopen  inducendam,  symp¬ 
tomatisque  urgentibus,  frequentius  repetita, 
cito  et  strenue  instituenda  est. 

Evaporatio  perpetua  a  capite  prius  raso 
sustinenda  est  usu  plicarum  linamenti  made¬ 
facti.  Lotionibus  vel  ex  Liquore  Plumbi 
acetatis  vel  aceto  diluto  utimur. 

De  vesicatoriis  capiti  Phrenitide  applican¬ 
dis  medici  dissentiunt.  Mihi  videtur  quod 
effectus  stimulantes  inducant,  ideoque  pericu¬ 
losa  sunt.  Cervici  posteriori  admota  multum 
commodi  producunt ;  eoque  capiti  lotiones 
frigidas  libere  applicare  possumus. 

Folia  Digitalis  purpureae  casibus  provec¬ 
tis  usurpantur.  In  exemplo  quo  victus  refri¬ 
gerans  fere  ad  ultimum  institutus  fuerat,  ef¬ 
fectus  felices  ex  ejus  usu  me  vidisse  memini ; 
symptomatis  effusionis  plane  existentibus,  ta¬ 
men  ad  sanitatem  aeger  restitutus  est. 

Alvus  liberrime  solvenda  est  remediis  pur-^ 
gantibus,  praesertim  salinis.  Hinc  major  co¬ 
pia  sanguinis  per  viscera  abdominis  diffundi¬ 
tur,  et  evacuationibus  copiosis,  aquosis,  auxi¬ 
lium  in  corpore  debilitando  potens  obtinemus. 

Praeparata  ex  Antimonio  et  Haustus  Sa¬ 
lini  ad  sudore  cutem  madefaciendam,  usur¬ 
pantur  ;  et  forsan  doses  exiguae  Antimonii 
Tart ratis,  nausea  quam  inducere  solent,  mul¬ 
tum  proficiant.  Aegrum  in  cubiculo  frigido 
collocari  oportet,  fenestris  cortinis  obtectis  j 

soli  obstare,  ac  strepitum  cavere  debemus. 
De  positura  aegri  supra  dixi. 

Forsan  aliquando  eveniat,  ut  post  strenu¬ 
um  connatum  inflammationem  sublevare,  stu¬ 
por  aut  paralysis  quodammodo  maneat,  aut 
levis  mentis  insania.  Causa  hujus  mali  pen- 
deat  ex  effusione  aut  seri,  aut  puris,  aut  fi¬ 
brinae  in  quadam  parte  encephali.  His  in 
exemplis,  si  resorptionem  movere  possimus, 
aegri  ad  sanitatem  redeunt.  Nullum  reme¬ 
dium  multi  momenti  videtur  nisi  praeparata 
ex  hydrargyro,  quae  plurimum  valent.  Hu¬ 
jusmodi  exemplum  reminiscor,  in  quo  aeger 
fatuus  videbatur. 

Puer,  fere  aetatis  anno  x,  ictu  recepto 
vertici,  paucisque  diebus  elapsis  apud  No* 
socomium  Mancuniense  auxilium  petiit. 
Capite  inspecto,  cranium  magno  ambitu 
nudum  vidi,  pure  inter  os  et  pericranium 
serpente.  Mentis  facultates  ad  infantis  im¬ 
becillitatem  relabi  apparuerunt.  Sumpsit  Hy- 
drargyri  Submuriatem  donec  corpus  movere¬ 
tur,  quo  facto,  ad  sanitatem  rediit.  Lamella 
tamen  externa  cranii  laesi  sejungebatur.  Me¬ 
thodo  tractandi  cerebri  et  membranarum  in¬ 
flammationem  narrata,  nunc  pauca  dicam  de 
malis  quibus  pus  excernitur. 

Praecipue  evenit,  ubi  cerebri  membranae 
commotionem  et  inflammationem  sequentem 
subierunt,  modo  tractationis  instituto  eam 
haud  parum  sublevante.  Excerni  potest  vel 
inter  cranium  et  duram  matrem  vel  inter 
membranas,  vel  in  cerebrum  ipsum. 

His  evenientibus  unicum  remedium  for¬ 
tasse  constat  operatione  Terebrae,  quamvis 
saepe  nihil  valet.  Cl.  Pott  1  multos  casus 
hujusmodi  tractavit  et  plurimos  felices  narra¬ 
vit.  Dease  tamen  chir.  Eblanensis  infelici 
eventu  multos  memorat.  Si  sedes  puris  cer¬ 
tis  indiciis  notaretur,  ac  in  una  parte  ence¬ 
phali  excerneretur,  praesertim  prope  superfi¬ 
ciem,  tunc  operatio  multo  saepius  succede¬ 
ret.  Quando  in  uno  loco  tantum  excernitur, 
notari  dicitur  statu  tumido  et  inflato  tegu¬ 
mentorum  ;  albedine  lethali  ossis,  pericranio 
sejungente  ;  lateris  adversi  paralysi.  His  in 
casibus  oportet  chirurgum  istam  partem  cra¬ 
nii  terebrare,  et  pus,  si  adsit,  amovere.  Si 
dura  mater  tumida  et  decolorata  sit,  sine 
pure  extrorsum,  tunc  vulnusculum  facimus, 
videre  an  pus  sit  infra.  Saepius  accidit  ut 

(1)  Chirurgical  Works,  art.  Injuries  of  the  Head,  sect.  2, 

(2)  Op.  eit,  passira. 

pus  magis  aut  mimis  serpat  in  superficiem 
cerebri  ipsius,  qua  nullum  commodum  obti¬ 
netur  chirurgia,  quia  non  possumus  remove¬ 
re,  et  superficies  cerebri  saepe  quodammodo 
corrupta  est.  Casum  quem  vidi  narrabo. 

Vir  ictum  accepit  a  carbone  summa  de  fodi¬ 
na  cadente  fere  clxx  virgas  alta  ;  vulnus  te¬ 
gumentorum  fecit ;  sed  mansit  sine  ullo  in¬ 
fausto  comite  per  duodecim  dies,  cum  signa 
membranarum  inflammationis  appropinqua¬ 
bant,  citoque  paralysis.  Terebratione  per¬ 
acta,  parva  quantitas  puris  evasit.  Biduo 
mortuus  est.  Cranio  inciso  dura  mater  ab 
osse  magno  ambitu  sejuncta  fuit.  Tunica 
arachnoidea  natura  densior  fit.  Uncia  fere 
puris  inveniebatur  in  hemispherii  superfici¬ 
em  dextri  cerebri,  parte  simile  casei.  Pars 
cinerea  cerebri,  inflammata  apparuit. 


VI.  DE  EFFECTIBUS  CONCUSSIONIS  RE¬ 
MOTIUS  SUPERVENIENTIBUS. 

Qui  gravem  Concussionem  Cerebri  susti¬ 
nuit,  proclivitatem  morbis  ejus  ex  hac  causi^ 

habere  necessario  putetur.  Dessault  de 
hac  re  tractans,  haec  habet :  “  Xfimbecilli- 
<c  te,  Foubli  total  du  passe,  im  changement 
marque  dans  le  caractere  en  sont  quelque- 
<c  fois  le  resultat  durable.’5 1 

Cephalalgia.  Ex  his  malis  frequentissime 
forsan  evenit  Cephalalgia.  Si  aeger  poculis 
aut  epulis  indulgeat,  si  exercitatione  insueta 
utatur,  vel  si  obstipatione  alvi  aut  pertur¬ 
batione  animi  laborari t,  augetur  cephalalgia. 

Rhodius1 2 *  exemplum  memorat  gravis  ce¬ 
phalaeae  diu  perstantis,  quae  terebra  sana¬ 
ta  est. 

Du  Quesnay5,  in  actis  Regiae  Acade¬ 
miae  Chirurgiae  Parisiensis,  historiam  puel¬ 
lae  circiter  annos  x  aetatis  memorat,  quae, 
dolore  fixo  capitis  conflictata  est,  ex  ictu  ca¬ 
pitis  sine  vulnere  oriundo.  Sanata  est  tere¬ 
bra,  os  inspectum  quasi  mortuum  apparuit. 
Narrat  etiam  casus  nonnullos  usu  terebrae  ad 
sanitatem  redeuntes  quamvis  nihil  praeter  na*- 
luram  infra  cranium  inveniebatur. 


(1)  Oeuvres  Chirurg.  par  Bichat,  tom.  2.  p.  61. 

(2)  Centuria  I.  Observat.  LXX. 

(5)  Memoiresde  1’Academie  de  Chirurgie,  tora.  1.  p.  225  et  6* 

Epilepsia .  Epilepsia  Concussioni  cerebri 
aliquando  supervenit.  Citius  aut  serius  ag¬ 
grediatur  pro  ratione  vis  illatae  aut  habitu 
corporis  aegri,  aut  aliis  causis  haud  cognitis. 
Fabricius  Hildanus1  casum  aegri  memorat 
qui  ictu  capitis  praegresso,  paralysi  et  epi¬ 
lepsia  cum  aliis  morbis  correptus  est. 

Epilepsia  prius  existente,  a  cerebri  per¬ 
cussione  ingravescere  potest.  Exemplum  hu¬ 
jusmodi  notatur  a  Morgagni.  z 

Dum  paucas  hebdomadas  in  Nosocomio 
Regio  Edinensi  essem,  casus  hujusmodi  mihi 
oblatus  est.  Ictus  paulo  ante  inflictus  fue¬ 
rat,  an  vero  ex  hac  causa  morbus  penderet, 

f 

an  ex  irritatione  in  viscere  abdominis,  an¬ 
ceps  fuit.  Paroxysmos  adeo  graves  me  vi¬ 
disse  nunquam  memini  j  horas  circiter  quin¬ 
que  vel  sex  aegrum  corripuerunt  haud  ulla 
intermissione.  Perstante  paroxysmo  sanguis 
ex  arteria  temporali  mittebatur,  quodam  le¬ 
vamine.  Vesicatorium  capiti  admotum,  ul¬ 
cere  ejus  cerato  sabinae  curato  ;  purgantia, 
etiamque  Hydrargyri  subminias,  ad  corpus 


([)  Thesaurus  Chirurgiae,  pag.  MLXXXVI.  Obs.  XI. 

(5)  De  Causis  et  Sedibus  Morborum,  Epist.  IX.  Al  t.  XX. 

F 


4  c2 


DISSERTATIO  MEDICA 


movendum  usurpata  sunt.  Epilepsiae  paro¬ 
xysmis  cessantibus  paralysis  levis  remansit, 
sed  demum  ad  sanitatem  rediit. 

De  Hepatis  malis  ex  hac  causa  orientibus , 
Diu  credebatur  hepar  morbis  obnoxium  fuis¬ 
se  vi  capiti  admota.  Nonnulli  contendunt 
eosdem  oriri  propterea  quod  hepar  eodem 
tempore  laedatur,  tamen  rem  possumus  ex¬ 
plicare  a  consensu  cognito  inter  hepar  et  ce¬ 
rebrum.  Dessault  putat  hoc  probari  symp¬ 
tomatis  statim  evenientibus  et  cadaveris  sec¬ 
tione  :  “  une  alteration  demon  tr  e  e  sur  le  ca- 
<c  davre  par  les  traces  d’engorgement,  d’in- 
“  flammation,  par  les  absces  qifon  y  observe, 
“  sur  le  vivant  par  les  nausees,  les  vomisse? 
ments  bilieux.”  1 

De  multis  aliis  morbis  cerebri  percussione 
orituris  commentarer,  termini  autem  discep¬ 
tationis  academicae  etiam  enumerandis  his 
vix  spatium  permittunt ;  pauca  tamen  de  eo¬ 
rum  prophylaxi  subnectam. 

De  Prophylaxi.  Praecipua  sit  solicitudo 
medici,  aegrum  concussione  convalescentem 


(1)  Oeuvres  Chirurgieales,  par  Bichat,  tom.  2.  p.  62. 

hortari,  ut  diaeta  tenui  ac  regimine  stricto 

_ V 

utatur.  Regimen  idem  observari  debet,  ac 
iis  qui  apoplexiae  paroxysmum  subierunt. 

Si  dolor  capitis  accedat,  sensu  plenitudinis 
aut  stricturae,  vertigine,  nausea,  et  eodem 
tempore  quasi  flamina  huc  illuc  coram  oculis 
moventia,  pulsu  etiam  pleniore;  tunc  sanguis 
mittendus  est,  vel  hirudinibus,  vel  cucurbitu¬ 
lis  cum  ferro  ;  venaesectione  etiam,  sympto¬ 
matis  maxime  urgentibus. 

Excretio  puris  ope  setacei  collo  inserti, 
vel  alius  fonticuli  utilissima  foret. 

Alvus  semper  libere  solvenda  est  cathar- 
ticis  acrioribus  aut  salinis,  vel  potius  dosibus 
exiguis  hydrargyri  submuriatis,  qui  ut  non¬ 
nulli  dicunt  actionem  privatam  in  hepar  ex¬ 
ercet,  et  morbis  ejus  obstat. 

Diaeta  quam  tenuissima  utenda,  et  ne¬ 
quaquam  cibo  animali  indulgendum  est.  Vi¬ 
no  et  spiritu  homo  vix  aut  ne  vix  uteretur, 
signis  morbum  praemonentibus,  haec  omnia 
a  se  rejiceret. 

Exercitationem  violentem  penitus  cavere 
oportet ;  ex  hac  enim  causa  sanguis  vel  ma¬ 
jore  impetu  ad  cerebrum  ruit,  vel  reditu  im¬ 
peditur. 

DISSERTATIO  MEDICA,  &c. 


Quae  supra  memorata  in  hoc  opusculo  a 
Medicina  Chirurgica  Nosocomii  Mancunien- 
sis  plerumque  relata  sunt.  Silere  vero  ne¬ 
queo  quanti  aestimem  occasionem  ad  artem 
sanandi  colendam  hac  Institutione  oblatam. 
Chirurgi  enim  peritissimi  (cumque  iis,  ille 
cui  haec  inscripta  volui)  Gulielmus  Simmons, 
Ga vinus  Hamilton,  Johannes  Thorpe,  Ja- 
cobus  Ainsworth,  Robertus  Thorpe,  fe¬ 
licissimis  suis  laboribus  discentibus  optima 
quaeque  in  arte  nostra  exempla  edunt. 


FINIS. 

